Grb Bosne i Hercegovine

**Grb Bosne i Hercegovine** je heraldički simbol novijeg datuma i kao takav nema uporište u historijskoj tradiciji Bosne i Hercegovine kao njeni prethodni grbovi. Grb je sastavni dio zastave Bosne i Hercegovine i simbol njenog historijskog i državnog kontinuiteta i u novim, promjenjenim društvenim okolnostima. Kao državni simbol stupio je na snagu 18. maja 1998. Iznad štita se nalazi kruna sa heraldičkim ljiljanima, po čemu se ovaj grb razlikuje od grba Republike Bosne i Hercegovine.

Datoteka:Coat of arms of Banate of Bosnia.svg|Grb Banovine Bosne
Datoteka:Coat of arms of Kingdom of Bosnia.svg|Grb Kraljevine Bosne
Datoteka:Kotromanic Coat of Arms.jpg|Primjerak grba kraljevske porodice Kotromanić

### Grb Bosne i Hercegovine u 19. vijeku 
Grb Bosne iz XIX vijeka je predstavljen je u Fojničkom grbovniku. Grb se periodično koristio za vrijeme borbe za autonomiju Bosne, velikog bosanskohercegovačkog ustanka i nezavisne Bosne pred austrougarsku okupaciju. Grb je predstavljao smeđi (zlatni) šiljasti štit, u obliku vrha strijele sa nazubljenom krunom, na čijoj su se sredini nalaze dvije ukrštene puške. Na mjestu ukrštanja pušaka nalazio se mali crveni šiljasti štit sa bijelim polumjesecom i šestokrakom zvijezdom, koji su bili okrenuti prema gore. To je složen grb koji se sastoji od dva grba:

*Grba Bosne kakav je izradio Ulrich Richental u svom grbovniku rađenom između 1414. – 1418. godine, koji čine dvije nazubljene koso ukrštene grede, koje na gornjoj strani posjeduju glave sa krunama.* i *Grba Ilirije sastavljenog koncem 16. vijeka po zamisli dubrovačkih Ilira, koji predstavlja crveni štitić sa srebrenim polumjesecom i osmokrakom zvijezdom, okrenut prema gore.*

Grb odaje da Fojnički grbovnik nije sastavljen 1340. godine nego da potječe iz vremena ilirskog pokreta u Dubrovniku, dakle krajem 16. vijeka. Također postoje indicije da su ovaj grb koristili ustanici u XIX vijeku protiv Osmanske vlasti.

Datoteka:Bosnien_och_Hercegovina_gammalt_statsvapen_(800-talet).png|U Fojničkom grbovniku
Datoteka:Coat of arms of the legitimate Kingdom of Bosnia.png|Na nizozemskoj mapi

### Grbovi Bosne i Hercegovine od 1878. do 1918. 
Dolaskom pod austrougarsku upravu, Bosna i Hercegovina je dobila i novi grb. Grb korišten u to doba je modifikacija grba Hrvoja Vukčića Hrvatinića, bosanskog velikaša iz XIV vijeka. Originalni grb ima bijelu podlogu i dvije crvene trake na vrhu grba, iz lijevog ugla zlatnog štita pruža se crvena oklopljena ruka sa sabljom, koja je čest heraldički simbol mnogih evropskih zemalja. Iznad štita sa grbom nalazi se kruna sa heraldičkim ljiljanima.

Datoteka:Coat of arms of the Austro-Hungarian province of Bosnia 1890.png|Grb okupacijskog teritorija Bosne (1890.)
Datoteka:Coat of arms of Austrian Bosnia.svg|Grb carsko-kraljevske pokrajine BiH (1908.)

### Grb Bosne i Hercegovine od 1946. do 1992. 
Socijalistička Republika Bosna i Hercegovina koristila je grb određen još Ustavom Narodne Republike Bosne i Hercegovine. Usvojen je 31. decembra 1946. zajedno sa zastavom. Državni grb NR Bosne i Hercegovine bio je polje okruženo s lijeve strane grančicama bjelogorice, a s desne strane grančicama crnogorice koje su dolje povezane vrpcom. Između vrhova grančica nalazi se petokraka zvijezda. U polju iznad vrpce su dva tvornička dimnjaka (iz kojih se puši dim) a u podnožju leže dva snopa žita. U pozadini se ocrtava silueta grada Jajca. Postojao je i prijedlog da grb SR BiH sadrži buktinju, koju drže tri ruke, kao simbol tri naroda Bosne i Hercegovine.

Datoteka:Coat of arms of the Socialist Republic of Bosnia and Herzegovina.png|Original iz Službenog lista
Datoteka:Coat of Arms of the Socialist Republic of Bosnia and Herzegovina.svg|Grb NR BiH i SR BiH

### Grb Bosne i Hercegovine od 1992. do 1998. 
Grb Republike Bosne i Hercegovine bio je štitastog oblika plave boje podijeljen na dva polja dijagonalnom gredom bijele boje sa po tri ljiljana zlatno-žute boje u svakom polju. Grb je bio istovjetan grbu bosanske dinastije Kotromanić, Kralja Tvrtka I Kotromanića i njegovih nasljednika. Grb je usvojen 4. maja 1992. godine.

Datoteka:Coat of Arms of Bosnia and Herzegovina (1992-1998).svg|Grb Republike Bosne i Hercegovine

### Grb Bosne i Hercegovine od 1998. do 2001. 
Prva varijanta grba Bosne i Hercegovine nakon Pariskog mirovnog ugovora bila je oktroisana odlukom Carlosa Westendorpa

*Grb čini zašiljeni plavi štit, u čijem se gornjem desnom uglu nalazi zlatni tugao, a paralelno lijevoj strani (hipotenuzi) trougla, od gornjeg do donjeg ruba, proteže sedam srebrenih izlazećih zvijezda.* Grb je sastavni dio zastave Bosne i Hercegovine i simbol njenog historijskog i državnog kontinuiteta i u novim, promijenjenim društvenim okolnostima.

Datoteka:Coat of arms of Bosnia and Herzegovina 1998-2001.svg|Prva varijanta grba BiH(1998-2001)
Datoteka:Coat of arms of Bosnia and Herzegovina.svg|Posljedna varijanta grba BiH

## Također pogledajte 
* Zastava Bosne i Hercegovine
* Grbovi i zastave Bosne i Hercegovine kroz historiju

## Reference 
Kategorija:Simboli Bosne i Hercegovine
Bosna i Hecegovina